ઘોડાસર વિસ્તારમાં આવેલા સૂર્યકિરણ રો-હાઉસમાં રહેતા અને ધોળકા ફાર્માસ્યુ‌િટકલ કંપનીમાં નોકરી કરતા દીપકભાઇ ગુપ્તાએ તેમનો 16 વર્ષીય પુત્ર ગુમાવ્યો છે. દીપકભાઇનો પુત્ર હાર્દિક 12 કોમર્સમાં અભ્યાસ કરતો હતો અને ઘોડાસરમાં આવેલ વનદેવ કોમ્પ્લેક્સમાં સંતોષી ગ્રૂપ ક્લાસીસમાં ટ્યૂશન કરવા માટે જતો હતો. શુક્રવાર સાજે સાડા પાંચ વાગ્યાની આસપાસ હાર્દિક કલાસીસમાં જવા માટે નીકળ્યો હતો. ક્લાસીસના ‌િબ‌િલ્ડંગ પાસે પહોંચ્યો ત્યારે ધોધમાર વરસાદ શરૂ થયો હતો. હાર્દિક ક્લાસીસમાં જવા માટે લોખંડની સીડીઓ ચઢતો હતો ત્યારે એકાએક તેને કંરટ લાગતાં તે જમીન પર પટકાયો હતો. આ ઘટના જોઇ રહેલા સ્થાનિકો તાત્કા‌િલક દોડી આવ્યા હતા અને તેને સારવાર માટે હોસ્પિટલમાં લઇ ગયા હતા, જ્યાં તબીબોએ તેને મૃત જાહેર કર્યો હતો.